13. 7. 91 De Europæiske Fællesskabers Tidende Nr. L 187/57 KOMMISSIONENS BESLUTNING af 24. juni 1991 om bemyndigelse af Den Franske Republik til at indføre et tilsyn inden for Fællesskabet med importen af vævet stof af bomuld med oprindelse i Brasilien (Kun den franske udgave er autentisk) (91/347/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 115, stk. 1, under henvisning til Kommissionens beslutning 87/433/ EØF af 22. juli 1987 om de tilsyns- og beskyttelsesforan- staltninger, som medlemsstaterne kan bemyndiges til at træffe i medfør af EØF-Traktatens artikel 115 ()), særlig artikel 1 og 2, og ud fra følgende betragtninger : Den 11. juni 1991 indgav den franske regering en anmod- ning i medfør af artikel 2 i beslutning 87/433/EØF med henblik på at opnå bemyndigelse til at indføre et tilsyn inden for Fællesskabet med importen af vævet stof af bomuld af kategori 2 med oprindelse i Brasilien, der er overgået til fri omsætning i de øvrige medlemsstater ; importen i Fællesskabet af visse tekstilvarer, herunder de berørte varer, med oprindelse i Brasilien er genstand for en aftale mellem Fællesskabet og dette land ; ifølge denne aftale har Brasilien afgivet tilsagn om at ville træffe alle nødvendige forholdsregler til at begrænse sin eksport til Fællesskabet til et loft, der er fordelt på medlemsstaterne ; Kommissionen har foretaget en indgående undersøgelse af de oplysninger, som de franske myndigheder har frem- lagt til støtte for deres anmodning, på grundlag af kriteri- erne i beslutning 87/433/EØF ; den har i særdeleshed undersøgt, om importen kunne gøres til genstand for et tilsyn inden for Fællesskabet i medfør af artikel 2 i beslutning 87/433/EØF, og om der var ført bevis for de påståede økonomiske vanskeligheder og for risikoen for omlægninger af handelen ; det fremgår af denne undersøgelse, at der består en sådan risiko, og at der bør søges opnået en fuldstændig viden om den forudsigelige import inden for Fællesskabet med henblik på hurtigt at påvise enhver farlig udvikling ; Den Franske Republik bør derfor bemyndiges til indtil den 31. december 1991 at føre forudgående tilsyn inden for Fællesskabet med den pågældende import — VEDTAGET FØLGENDE BESLUTNING : Artikel 1 Den Franske Republik bemyndiges til i medfør af artikel 2 i beslutning 87/433/EØF at indføre tilsyn inden for Fællesskabet indtil den 31. december 1991 med følgende varer med oprindelse i Brasilien, der er overgået til fri omsætning i de øvrige medlemsstater. — Varebeskrivelse : Vævet stof af bomuld, undtagen drejervævet stof, håndklædefrottestof og lignende frottestof, bånd, fløjls-, plys- og chenillestoffer, tyl og knyttede netstoffer _ — Kategori ; 2. Artikel 2 Denne beslutning anvendes indtil den 31. december 1991. | | Artikel 3; Denne beslutning er rettet til Den Franske Republik. Udfærdiget i Bruxelles, den 24. juni 1991. På Kommissionens vegne Frans ANDRIESSEN Næstformand () EFT nr. L 238 af 21. 8. 1987, s. 26.